CELEX: 52013PC0702
Language: el
Date: 2013-10-11
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση των κανονισμών (EΚ) αριθ. 754/2009, (EΕ) αριθ. 1262/2012, (EΕ) αριθ. 39/2013 και (EΕ) αριθ. 40/2013 όσον αφορά ορισμένες αλιευτικές δυνατότητες

|
			
		
		
		52013PC0702
		
			Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση των κανονισμών (EΚ) αριθ. 754/2009, (EΕ) αριθ. 1262/2012, (EΕ) αριθ. 39/2013 και (EΕ) αριθ. 40/2013 όσον αφορά ορισμένες αλιευτικές δυνατότητες /* COM/2013/0702 final - 2013/0337 (NLE) */
			
				
		
		
			
			   	ΑΙΤΙΟΛΟΓΙΚΗ ΕΚΘΕΣΗ
1.           ΠΛΑΙΣΙΟ ΤΗΣ ΠΡΟΤΑΣΗΣ
Με τους κανονισμούς (ΕΕ) αριθ. 39/2013 και
(EΕ) αριθ. 40/2013 του Συμβουλίου καθορίζονται, για το 2013, οι αλιευτικές
δυνατότητες που διατίθενται στα ύδατα ΕΕ, και σε σκάφη ΕΕ, σε ορισμένα ύδατα
που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων
ιχθύων. Οι αλιευτικές δυνατότητες που προβλέπονται στους εν λόγω κανονισμούς
συνήθως τροποποιούνται κατ’ επανάληψη στη διάρκεια της περιόδου ισχύος τους. 
Ο κανονισμός (ΕΕ) αριθ. 1262/2012, καθορίζει,
για το 2013 και το 2014, για ορισμένα αποθέματα ιχθύων βαθέων υδάτων, τις
αλιευτικές δυνατότητες για τα σκάφη της ΕΕ.
Ο δε κανονισμός (ΕΚ) αριθ. 754/2009 εξαιρεί
ορισμένες ομάδες σκαφών από το καθεστώς της αλιευτικής προσπάθειας για τον
γάδο, που ορίζεται στο κεφάλαιο ΙΙΙ του κανονισμού (ΕΚ) αριθ. 1342/2008. Όταν
μια εξαιρούμενη ομάδα σκαφών πρέπει να επανενταχθεί στον κανονισμό (ΕΚ) αριθ.
754/2009, η σχετική διάταξη σε αυτόν πρέπει να τροποποιηθεί, καθώς και τα όρια
αλιευτικής προσπάθειας που παρατίθενται στο παράρτημα ΙΙΑ των δύο κανονισμών
περί αλιευτικών δυνατοτήτων που αναφέρονται παραπάνω.
2.           ΑΠΟΤΕΛΕΣΜΑΤΑ ΤΩΝ
ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
Άνευ αντικειμένου.
3.           ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
Σκοπός της πρότασης είναι να τροποποιηθούν οι
τέσσερις προαναφερόμενοι κανονισμοί ως εξής:
–                        
Επανένταξη ομάδων σκαφών στο καθεστώς διαχείρισης
της αλιευτικής προσπάθειας για τον γάδο. Με το σχέδιο διαχείρισης του γάδου
(κανονισμός (ΕΚ) αριθ. 1342/2008 του Συμβουλίου) θεσπίζεται καθεστώς αλιευτικής
προσπάθειας για το εν λόγω απόθεμα, το οποίο στηρίζεται στην τακτική
κοινοποίηση πληροφοριών από τα κράτη μέλη προς την Επιστημονική, Τεχνική και
Οικονομική Επιτροπή Αλιείας (ΕΤΟΕΑ). Στη συνέχεια, με βάση τη γνωμοδότηση της
ΕΤΟΕΑ όσον αφορά τα στοιχεία των κρατών μελών, η Επιτροπή μπορεί να προτείνει
τον αποκλεισμό ορισμένων ομάδων σκαφών από το καθεστώς αλιευτικής προσπάθειας
που προβλέπει το σχέδιο διαχείρισης του γάδου. Βασική προϋπόθεση για τον εν
λόγω αποκλεισμό είναι τα οικεία σκάφη να μην αλιεύουν γάδο σε ποσοστό άνω του 1,5%.
Τα κράτη μέλη οφείλουν να υποβάλλουν ετήσια έκθεση σχετικά με τα αποκλειόμενα
σκάφη ώστε η Επιτροπή να διασφαλίζει (βάσει της γνωμοδότησης της ΕΤΟΕΑ) την
τήρηση του ορίου του 1,5% όσον αφορά τα αλιεύματα γάδου. Σε αντίθετη περίπτωση,
το σχέδιο διαχείρισης του γάδου προβλέπει ότι το Συμβούλιο επανεντάσσει τα
εμπλεκόμενα σκάφη στο καθεστώς αλιευτικής προσπάθειας. Σε αυτό το πλαίσιο, και
βάσει των διαδικασιών που προβλέπει το σχέδιο διαχείρισης του γάδου και των κανόνων
εφαρμογής του, οι προταθείσες τροποποιήσεις προβλέπουν την επανένταξη μιας ομάδας
γαλλικών σκαφών και μιας ομάδας ισπανικών σκαφών τα οποία έως σήμερα
αποκλείονταν από το καθεστώς αλιευτικής προσπάθειας του σχεδίου διαχείρισης του
γάδου, με την τροποποίηση των κανονισμών (ΕΚ) αριθ. 754/2009, (ΕΕ) αριθ.
39/2013 και (ΕΕ) 40/2013.
–                        
Δύο σφάλματα διορθώνονται με βάση την παρούσα
πρόταση. Το πρώτο αφορά την καταχώριση σχετικά με τα TAC για τον μπρόσμιο στα
νορβηγικά ύδατα της ζώνης ΙV στον κανονισμό (ΕΕ) αριθ. 40/2013, που θα έπρεπε
να είχε τροποποιηθεί νωρίτερα εντός του 2013, σύμφωνα με τα αποτελέσματα των
διαβουλεύσεων μεταξύ της ΕΕ και της Νορβηγίας. Το δεύτερο αφορά το νορβηγικό
μερίδιο της ποσόστωσης για το προσφυγάκι που μπορεί να αλιευθεί στα ύδατα της
ΕΕ. Σφάλμα σε υπολογισμό πρέπει να διορθωθεί στον αριθμό που εισήχθη ως μέρος
της πρώτης τροποποίησης στις αλιευτικές δυνατότητες του 2013 που καθορίζονται
στον κανονισμό (ΕΕ) αριθ. 40/2013.
–                        
Το 2010, η Επιτροπή Αλιείας Δυτικού και Κεντρικού
Ειρηνικού (WCPFC) απαγόρευσε τη στοχευόμενη αλιεία μακρύπτερου τόνου του Νότιου
Ειρηνικού στην περιοχή της σύμβασης WCPFC νοτίως γεωγραφικού πλάτους 20°Ν.
Μολονότι τα σκάφη της ΕΕ δεν είχαν ως στόχο το απόθεμα αυτό ούτε πριν ούτε μετά
το 2010, είναι σκόπιμο να συμπληρωθεί το κανονιστικό πλαίσιο που εφαρμόζεται
στα σκάφη της ΕΕ, τα οποία καταχωρίστηκαν στο μητρώο της WCPFC που ορίζονται
στον κανονισμό (ΕΕ) αριθ. 40/2013.
–                        
Κατά την ετήσια συνεδρίασή της για το 2013, η
Επιτροπή Τόνου Ινδικού Ωκεανού (IOTC) εξέδωσε ψήφισμα με στόχο την προστασία
του ωκεάνιου λευκού καρχαρία το οποίο ισχύει για αλιευτικά σκάφη που
περιλαμβάνονται στο αρχείο αδειοδοτημένων σκαφών της IOTC, ή που επιτρέπεται να
αλιεύουν τόνο ή συγγενή είδη που διαχειρίζεται η IOTC στο πλαίσιο της αλιείας
ανοικτής θάλασσας. Το μέτρο προβλέπει επίσης ένα πιο χαλαρό καθεστώς όσον αφορά
τις αλιευτικές δυνατότητες για τη βιοτεχνική αλιεία, ήτοι για σκάφη που ασκούν
αλιευτικές δραστηριότητες μόνον εντός των αποκλειστικών οικονομικών ζωνών
(ΑΟΖ). Αυτό το μέτρο της IOTC πρέπει να προστεθεί στα ισχύοντα μέτρα όσον αφορά
τον μεγαλομάτη αλεπόσκυλο όλων των ειδών της οικογένειας Alopiidae, που
ορίζονται στον κανονισμό (ΕΕ) αριθ. 40/2013. Επιπλέον, ένα σφάλμα πρέπει να
διορθωθεί στο παράρτημα VI σημείο 2 για τα σκάφη της ΕΕ που επιτρέπεται να
αλιεύουν ξιφία και μακρύπτερο τόνο στην περιοχή της σύμβασης IOTC.
–                        
Η Επιτροπή ζήτησε γνωμοδότηση από το Διεθνές
Συμβούλιο για την Εξερεύνηση της Θάλασσας (ICES) σχετικά με το κατά πόσον είναι
σκόπιμη η επανεξέταση του καταλόγου των καρχαριών βαθέων υδάτων που θεσπίστηκε
με τον κανονισμό (ΕΕ) αριθ. 1262/2012 του Συμβουλίου περί καθορισμού, για το
2013 και το 2014, των αλιευτικών δυνατοτήτων για τα σκάφη ΕΕ, για ορισμένα
αποθέματα ιχθύων βαθέων υδάτων. Σύμφωνα με γνωμοδότηση του ICES τον Ιούλιο του
2013, υπάρχουν επαρκή επιστημονικά στοιχεία για τον αποκλεισμό του είδους
μελανόστομο σκυλόψαρο (Galeus melastomus) από τον εν λόγω κατάλογο και
για τη συμπερίληψη όλων των ειδών που ανήκουν στο γένος Centrophorus spp.

2013/0337 (NLE)
Πρόταση
ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
για την τροποποίηση των κανονισμών (EΚ) αριθ.
754/2009, (EΕ) αριθ. 1262/2012, (EΕ) αριθ. 39/2013 και (EΕ) αριθ. 40/2013 όσον
αφορά ορισμένες αλιευτικές δυνατότητες 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της
Ευρωπαϊκής Ένωσης, και ιδίως το άρθρο 43 παράγραφος 3,
Έχοντας υπόψη την πρόταση της Ευρωπαϊκής
Επιτροπής,
Εκτιμώντας τα ακόλουθα:
(1)       Ο κανονισμός (ΕΚ) αριθ.
2371/2002 του Συμβουλίου[1]
επιβάλλει τη θέσπιση μέτρων από την Ένωση που θα διέπουν την πρόσβαση σε ύδατα
και πόρους, καθώς και την αειφόρο άσκηση των αλιευτικών δραστηριοτήτων,
λαμβανομένων υπόψη των διαθέσιμων επιστημονικών, τεχνικών και οικονομικών
γνωμοδοτήσεων, και ιδίως των εκθέσεων που συντάσσει η Επιστημονική, Τεχνική και
Οικονομική Επιτροπή Αλιείας (ΕΤΟΕΑ), καθώς και των γνωμοδοτήσεων Περιφερειακών
Γνωμοδοτικών Συμβουλίων. 
(2)       Ο κανονισμός (ΕΚ)
αριθ. 754/2009 του Συμβουλίου[2],
εξαιρεί ορισμένες ομάδες σκαφών από το καθεστώς της αλιευτικής προσπάθειας που
ορίζεται στο κεφάλαιο ΙΙΙ του κανονισμού (ΕΚ) αριθ. 1342/2008 του
Συμβουλίου[3].
Η επιτρεπόμενη αλιευτική προσπάθεια για σκάφη που υπόκεινται στο εν λόγω
καθεστώς καθορίζεται επί του παρόντος στο παράρτημα ΙΙΑ του κανονισμού (ΕΕ)
αριθ. 39/2013 του Συμβουλίου[4]
και στο παράρτημα ΙΙΑ του κανονισμού (ΕΕ) αριθ. 40/2013 του Συμβουλίου[5].
(3)       Ομάδα σκαφών που φέρουν
σημαία Ισπανίας και αλιεύουν στα δυτικά της Σκωτίας εξαιρείται προς το παρόν
από την εφαρμογή του καθεστώτος της αλιευτικής προσπάθειας που ορίζεται στον
κανονισμό (ΕΚ) αριθ. 1342/2008. Βάσει των πληροφοριών που παρείχε η Ισπανία το
2013, η ΕΤΟΕΑ δεν ήταν σε θέση να αξιολογήσει εάν πληρούνταν, κατά την περίοδο
διαχείρισης του 2012, οι προϋποθέσεις που εκτίθενται στον κανονισμό (ΕΚ) αριθ.
1342/2008. Ενδείκνυται, συνεπώς, να επανυπαχθεί η εν λόγω ομάδα ισπανικών
σκαφών στο εν λόγω καθεστώς αλιευτικής προσπάθειας. Ως εκ τούτου, ο κανονισμός
(ΕΚ) αριθ. 754/2009 και το παράρτημα ΙΙΑ του κανονισμού (ΕΕ) αριθ. 39/2013 θα
πρέπει να τροποποιηθούν αναλόγως.
(4)       Ομάδα σκαφών που φέρουν
σημαία Γαλλίας και αλιεύουν στη Βόρεια Θάλασσα εξαιρείται προς το παρόν από την
εφαρμογή του καθεστώτος αλιευτικής προσπάθειας που ορίζεται στον κανονισμό (ΕΚ)
αριθ. 1342/2008. Με βάση τις πληροφορίες που διαβίβασε η Γαλλία το 2013, η
ΕΤΟΕΑ εκτίμησε ότι τα αλιεύματα για τα σκάφη αυτά υπερέβησαν το όριο που έχει
καθοριστεί. Είναι συνεπώς σκόπιμο να επανενταχθεί η εν λόγω ομάδα γαλλικών
σκαφών στο προαναφερόμενο καθεστώς αλιευτικής προσπάθειας. Ως εκ τούτου, ο
κανονισμός (ΕΚ) αριθ. 754/2009 και το παράρτημα ΙΙΑ του κανονισμού (ΕΕ) αριθ.
40/2013 πρέπει να τροποποιηθούν αναλόγως.
(5)       Ο κανονισμός (ΕΕ) αριθ.
1262/2012 του Συμβουλίου[6]
καθορίζει τα όρια αλιευμάτων για το 2013 και το 2014, όσον αφορά έναν κατάλογο
καρχαριών βαθέων υδάτων. Η Επιτροπή ζήτησε από το Διεθνές Συμβούλιο για την
Εξερεύνηση της Θάλασσας (ICES) να γνωμοδοτήσει σχετικά με το κατά πόσον είναι
σκόπιμο να αναθεωρηθεί ο εν λόγω κατάλογος. Το ICES κατέληξε στο συμπέρασμα ότι
υπάρχουν επαρκή επιστημονικά στοιχεία που στηρίζουν την εξαίρεση των ειδών μελανόστομο
σκυλόψαρο (Galeus melastomus) και την ένταξη όλων των ειδών του γένους Centrophorus
(Centrophorus spp.) στον κατάλογο καρχαριών βαθέων υδάτων. Συνεπώς, ο
κανονισμός (ΕΕ) αριθ. 1262/2012 θα πρέπει να τροποποιηθεί αναλόγως.
(6)       Κατά την ετήσια συνεδρίασή
της για το 2013, η Επιτροπή Τόνου Ινδικού Ωκεανού (IOTC) εξέδωσε ψήφισμα με
στόχο την προστασία του ωκεάνιου λευκού καρχαρία, το οποίο ισχύει για αλιευτικά
σκάφη που περιλαμβάνονται στο μητρώο σκαφών με άδεια αλιείας στη ζώνη της IOTC,
απαγορεύοντας, ως ενδιάμεσο δοκιμαστικό μέτρο, τη διατήρηση επί του σκάφους, τη
μεταφόρτωση, την εκφόρτωση ή την αποθήκευση ολόκληρου ωκεάνιου λευκού καρχαρία
ή τεμαχίου αυτού. Το ψήφισμα προβλέπει εξαίρεση όσον αφορά τη βιοτεχνική
αλιεία, και συγκεκριμένα για τα αλιευτικά σκάφη τα οποία συμμετέχουν σε
αλιευτικές δραστηριότητες εντός των αποκλειστικών οικονομικών ζωνών (ΑΟΖ) του
κράτους μέλους σημαίας. Κατά συνέπεια πρέπει να
τροποποιηθεί το άρθρο 23 του κανονισμού (ΕΕ) αριθ. 40/2013. 
(7)       Στην
ετήσια συνεδρίασή της το 2010, η Επιτροπή Αλιείας Κεντροδυτικού Ειρηνικού
(WCPFC) ενέκρινε σύσταση για τον περιορισμό του αριθμού των πλοίων που αλιεύουν
ενεργά τον μακρύπτερο τόνο του Νότιου Ειρηνικού στην περιοχή της σύμβασης,
νοτίως γεωγραφικού πλάτους 20°Ν. Συνεπώς, θα πρέπει να εξασφαλιστεί ότι τα
σκάφη της ΕΕ θα συνεχίσουν να αλιεύουν δίχως να στοχεύουν το εν λόγω είδος στην
περιοχή της σύμβασης WCPFC νοτίως γεωγραφικού πλάτους 20°Ν. Επομένως, πρέπει να προστεθεί νέα παράγραφος στο άρθρο 29
του κανονισμού (ΕΕ). 
(8)       Οι αλιευτικές δυνατότητες για
τα ενωσιακά και νορβηγικά σκάφη στα ύδατα της άλλης πλευράς καθορίζονται κάθε
έτος κατόπιν διαβουλεύσεων για τα δικαιώματα αλιείας, οι οποίες διεξάγονται
σύμφωνα με τη διμερή συμφωνία αλιείας με τη Νορβηγία[7]. Εν αναμονή της ολοκλήρωσης
αυτών των διαβουλεύσεων σχετικά με τις ρυθμίσεις για το 2013, ο κανονισμός (ΕΕ)
αριθ. 40/2013 καθόρισε προσωρινές αλιευτικές δυνατότητες για τα οικεία
αποθέματα. Στις 18 Ιανουαρίου 2013 οι διαβουλεύσεις με τη Νορβηγία είχαν ολοκληρωθεί,
και ο κανονισμός (ΕΕ) αριθ. 297/2013 του Συμβουλίου[8] τροποποίησε τις σχετικές
διατάξεις του κανονισμού (ΕΕ) αριθ. 40/2013. Ωστόσο, το είδος μπρόσμιος στα νορβηγικά
ύδατα της IV εξαιρέθηκε εσφαλμένα από τον κανονισμό (ΕΕ) αριθ. 297/2013.
Επιπλέον, η ποσότητα του είδους προσφυγάκι που μπορεί να αλιεύει η Νορβηγία στα
ενωσιακά ύδατα των ζωνών II, IVa, V, VI βορείως του γεωγραφικού πλάτους 56° 30′
Β, και VII δυτικά του γεωγραφικού μήκους 12° Δ, δεν συμφωνεί με τα εγκεκριμένα
πρακτικά ύστερα από διαβουλεύσεις με την εν λόγω χώρα. Το παράρτημα IΑ του
κανονισμού (ΕΕ) αριθ. 40/2013 θα πρέπει να τροποποιηθεί αναλόγως.
(9)       Ένα σφάλμα εντοπίστηκε στον
αριθμό των σκαφών και στην αλιευτική ικανότητα που διατίθεται στην ΕΕ και η
οποία επιτρέπεται όσον αφορά την αλίευση ξιφία και μακρύπτερου τόνου στην
περιοχή της σύμβασης IOTC. Το παράρτημα VI του κανονισμού (ΕΕ) αριθ. 40/2013 θα
πρέπει να τροποποιηθεί αναλόγως.
(10)     Οι
διατάξεις τους παρόντος κανονισμού όσον αφορά τα όρια αλιευτικής προσπάθειας θα
πρέπει να εφαρμοστούν από την 1η Φεβρουαρίου 2013.1 Οι διατάξεις σχετικά με τα
όρια αλιευμάτων και τις κατανομές θα πρέπει να εφαρμοστούν από την 1η
Ιανουαρίου 2013, με εξαίρεση τις νέες διατάξεις για την WCPFC και την IOTC, οι
οποίες θα πρέπει να εφαρμοστούν από την ημερομηνία έναρξης ισχύος του παρόντος
κανονισμού. Αυτή η αναδρομική εφαρμογή ισχύει υπό την επιφύλαξη της αρχής της
ασφάλειας δικαίου, δεδομένου ότι οι σχετικές αλιευτικές δυνατότητες δεν έχουν
εξαντληθεί. Επειδή οι τροποποιήσεις των καθεστώτων αλιευτικής προσπάθειας
επηρεάζουν άμεσα τις οικονομικές δραστηριότητες των οικείων στόλων, ο παρών
κανονισμός θα πρέπει να τεθεί σε ισχύ αμέσως μόλις δημοσιευθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τροποποιήσεις του κανονισμού (ΕΚ) αριθ. 754/2009
Στο άρθρο 1 του κανονισμού (ΕΚ) αριθ. 754/2009,
τα στοιχεία β) και ι) απαλείφονται.
Άρθρο 2
Τροποποιήσεις του κανονισμού (ΕΕ) αριθ. 1262/2012
Το παράρτημα του κανονισμού (ΕΕ) αριθ.
1262/2012 του Συμβουλίου τροποποιείται σύμφωνα με το κείμενο που παρατίθεται
στο παράρτημα I του παρόντος κανονισμού.
Άρθρο 3
Τροποποιήσεις του κανονισμού (ΕΕ) αριθ. 39/2013
Το παράρτημα ΙΙΑ του κανονισμού (ΕΕ) αριθ.
39/2013 τροποποιείται σύμφωνα με το κείμενο του παραρτήματος ΙΙ του παρόντος
κανονισμού. 
Άρθρο 4
Τροποποιήσεις του κανονισμού (ΕΕ) αριθ. 40/2013
Ο κανονισμός (ΕΕ) αριθ. 40/2013 τροποποιείται
ως εξής:
(1)                   
Το άρθρο 23 αντικαθίσταται από το ακόλουθο κείμενο:
«Άρθρο 23
Καρχαρίες
1.      Απαγορεύεται η διατήρηση επί του σκάφους,
η μεταφόρτωση ή η εκφόρτωση ολόκληρου αλεπόσκυλου ή τεμαχίου αυτού, όλων των
ειδών της οικογένειας Alopiidae, σε οποιονδήποτε τύπο αλιείας.
2.      Απαγορεύεται η διατήρηση επί του σκάφους,
η μεταφόρτωση ή η εκφόρτωση ολόκληρου ή τεμαχίου ωκεάνιου λευκού καρχαρία (Carcharhinus
longimanus) σε οποιονδήποτε τύπο αλιείας, πλην όσον αφορά τα σκάφη
συνολικού μήκους κάτω των 24 μέτρων που αλιεύουν αποκλειστικά εντός της
αποκλειστικής οικονομικής ζώνης του κράτους μέλους σημαίας, και υπό την
προϋπόθεση ότι τα αλιεύματά τους προορίζονται αποκλειστικά για την τοπική
κατανάλωση.
3.      Στην περίπτωση που τα είδη που
αναφέρονται στις παραγράφους 1 και 2 αλιεύονται κατά λάθος, δεν τους
προκαλούνται βλάβες. Τα δείγματα δε, πρέπει να ελευθερώνονται αμέσως.»
(2)                   
Το άρθρο 29 αντικαθίσταται από το ακόλουθο κείμενο:
«Άρθρο 29
Περιορισμοί της αλιευτικής προσπάθειας για τον μεγαλόφθαλμο τόνο, τον
κιτρινόπτερο τόνο, την παλαμίδα και τον μακρύπτερο τόνο του Νότιου Ειρηνικού
1.      Τα κράτη μέλη εξασφαλίζουν ότι δεν
αυξάνονται οι ημέρες αλιείας που διατίθενται στα σκάφη γρι-γρι τα οποία
αλιεύουν μεγαλόφθαλμο τόνο (Thunnus obesus), κιτρινόπτερο τόνο (Thunnus
albacares) και παλαμίδα (Katsuwonus pelamis) στο τμήμα της περιοχής
της σύμβασης WCPFC στην ανοικτή θάλασσα που ευρίσκεται μεταξύ 20º Β και 20º Ν. 
2.      Τα σκάφη της ΕΕ δεν αλιεύουν τον
μακρύπτερο τόνο του Νότιου Ειρηνικού (Thunnus alalunga) στην περιοχή της
σύμβασης WCPFC νοτίως γεωγραφικού πλάτους 20°Ν.»
(3)                   
Το παράρτημα ΙΑ τροποποιείται σύμφωνα με το κείμενο
που παρατίθεται στο παράρτημα ΙΙΙ του παρόντος κανονισμού.
(4)                   
Το παράρτημα ΙΙΑ τροποποιείται σύμφωνα με το
κείμενο που παρατίθεται στο παράρτημα IV του παρόντος κανονισμού.
(5)                   
Το παράρτημα VI τροποποιείται σύμφωνα με το κείμενο
που παρατίθεται παράρτημα V του παρόντος κανονισμού.»
Άρθρο 5
Έναρξη ισχύος
Ο παρών κανονισμός αρχίζει να ισχύει την
επομένη της ημέρας δημοσίευσής του στην Επίσημη Εφημερίδα της Ευρωπαϊκής
Ένωσης.
Ωστόσο, το άρθρο 4 παράγραφοι 3 και 5
εφαρμόζεται από την 1η Ιανουαρίου 2013 και το άρθρο 1, το άρθρο 3 και το άρθρο
4 παράγραφος 4 εφαρμόζονται από την 1η Φεβρουαρίου 2013.
Ο παρών κανονισμός είναι δεσμευτικός
ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΠΑΡΑΡΤΗΜΑ I
Στο Μέρος 1 του παραρτήματος του κανονισμού
(ΕΕ) αριθ. 1262/2012, το σημείο 2 αντικαθίσταται από το ακόλουθο κείμενο:
«2. Για τους σκοπούς του παρόντος κανονισμού, ως
«καρχαρίες βαθέων υδάτων» νοούνται τα ακόλουθα είδη:
 Κοινή ονομασία || Τριψήφιος αλφαβητικός κωδικός || Επιστημονική ονομασία 
 Σκυλόψαρα βαθέων υδάτων || API || Apristurus spp. 
 Ερπετοκαρχαρίας || HXC || Chlamydoselachus anguineus 
 Κοκκοαγκαθίτης || CWO || Centrophorus spp. 
 Πορτογαλικό σκυλόψαρο || CYO || Centroscymnus coelolepis 
 Μακρύρυγχο σκυλόψαρο || CYP || Centroscymnus crepidater 
 Μαύρο σκυλόψαρο || CFB || Centroscyllium fabricii 
 Κεντρόνι || DCA || Deania calcea 
 Σκυμνοσκυλόψαρο || SCK || Dalatias licha 
 Μεγάλος μαυροαγκαθίτης || ETR || Etmopterus princeps 
 Μαυροαγκαθίτης || ETX || Etmopterus spinax 
 Σκυλόψαρο || GAM || Galeus murinus 
 Αλέτρι- εξακαρχαρίας || SBL || Hexanchus griseus 
 Γουρουνόψαρο || OXN || Oxynotus paradoxus 
 Σκυμνόδοντας του είδους Scymnodon ringens || SYR || Scymnodon ringens 
 Μαυροσκυλόψαρο Γροιλανδίας || GSK || Somniosus microcephalus» 
ΠΑΡΑΡΤΗΜΑ II
Στο παράρτημα ΙΙΑ του κανονισμού (ΕΕ) αριθ.
39/2013, η στήλη που αφορά την Ισπανία (ES) στον πίνακα δ) του προσαρτήματος 1
αντικαθίσταται από την ακόλουθη:
 «Ελεγχόμενα εργαλεία || ES 
 TR1 || 249 152 
 TR2 || 0 
 TR3 || 0 
 BT1 || 0 
 BT2 || 0 
 GN || 13 836 
 GT || 0 
 LL || 1 402 142» 
ΠΑΡΑΡΤΗΜΑ III
Το παράρτημα IA του κανονισμού (EΕ) αριθ. 40/2013
τροποποιείται ως εξής:
α)           η καταχώριση που αφορά τον μπρόσμιο
στα νορβηγικά ύδατα της ζώνης IV αντικαθίσταται από την ακόλουθη:
 «Είδος: || Μπρόσμιος Brosme brosme || Ζώνη: || Νορβηγικά ύδατα της IV (USK/04-N.) 
 Βέλγιο || 0 ||   || Αναλυτικό TAC Δεν εφαρμόζεται το άρθρο 3 του κανονισμού (ΕΚ) αριθ. 847/96. Δεν εφαρμόζεται το άρθρο 4 του κανονισμού (ΕΚ) αριθ. 847/96. 
 Δανία || 165 ||   
 Γερμανία || 1 ||   
 Γαλλία || 0 ||   
 Κάτω Χώρες || 0 ||   
 Ηνωμένο Βασίλειο || 4 ||   
 Ένωση || 170 ||   
   ||   ||   
 TAC || Άνευ αντικειμένου» ||   
β)           η καταχώριση που αφορά το είδος
προσφυγάκι στα ύδατα ΕΕ των II, IVa, V, VI βορείως γεωγραφικού πλάτους 56° 30′
Β, και VII δυτικά γεωγραφικού μήκους 12º Δ αντικαθίσταται από την ακόλουθη:
 «Είδος: || Προσφυγάκι Micromesistius poutassou || Ζώνη: || Ύδατα ΕΕ των II, IVa, V, VI βορείως γεωγραφικού πλάτους 56° 30′ Β, και VII δυτικά γεωγραφικού μήκους 12° Δ (WHB/24A567) 
 Νορβηγία || 99 408 || (1) (2) || Αναλυτικό TAC   || 
   ||   ||   ||   || 
 TAC || 643 000 ||   ||   || 
 (1)         Καταλογίζεται στα όρια αλιευμάτων της Νορβηγίας που έχουν θεσπιστεί βάσει της συμφωνίας των παράκτιων κρατών. (2)         Ειδικός όρος: η αλίευση στην IV δεν μπορεί να υπερβαίνει τους 24.852 τόνους, δηλαδή το 25 % της ποσόστωσης πρόσβασης της Νορβηγίας.» || 
ΠΑΡΑΡΤΗΜΑ IV
Στο παράρτημα ΙΙΑ του κανονισμού (ΕΕ) αριθ.
40/2013, η στήλη που αφορά τη Γαλλία (FR) στο προσάρτημα 1 αντικαθίσταται από
την ακόλουθη:
 «Ελεγχόμενα εργαλεία || FR 
 TR1 || 1 505 354 
 TR2 || 6 496 811 
 TR3 || 101 316 
 BT1 || 0 
 BT2 || 1 202 818 
 GN || 342 579 
 GT || 4 338 315 
 LL || 125 141» 
ΠΑΡΑΡΤΗΜΑ V
Στο παράρτημα VI του κανονισμού (ΕΕ)
αριθ. 40/2013, το σημείο 2 αντικαθίσταται από το ακόλουθο κείμενο:
«2.     Μέγιστος αριθμός σκαφών ΕΕ που
επιτρέπεται να αλιεύουν ξιφία και μακρύπτερο τόνο στην περιοχή της σύμβασης
IOTC
 Κράτος μέλος || Μέγιστος αριθμός σκαφών || Χωρητικότητα (σε κόρους) 
 Ισπανία || 27 || 11 590 
 Γαλλία || 41 || 5 382 
 Πορτογαλία || 15 || 6 925 
 Ηνωμένο Βασίλειο || 4 || 1 400 
 Ένωση || 87 || 25 297» 
[1]               Κανονισμός (ΕΚ) αριθ. 2371/2002 του Συμβουλίου, της 20ής
Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων
στο πλαίσιο της Κοινής Αλιευτικής Πολιτικής (ΕΕ L 358 της 31.12.2002, σ. 59).
[2]               Κανονισμός (ΕΚ)
αριθ. 754/2009 του Συμβουλίου, της 27ης Ιουλίου 2009, σχετικά με την εξαίρεση
ορισμένων ομάδων σκαφών από το καθεστώς της αλιευτικής προσπάθειας, που
ορίζεται στο κεφάλαιο ΙΙΙ του κανονισμού (ΕΚ) αριθ. 1342/2008 (ΕΕ L 214 της
19.8.2009, σ. 16).
[3]               Κανονισμός (ΕΚ) αριθ. 1342/2008 του Συμβουλίου, της 18ης
Δεκεμβρίου 2008, για τη σύσταση μακροπρόθεσμου σχεδίου για τα αποθέματα γάδου
και τις αλιευτικές δραστηριότητες που εκμεταλλεύονται τα αποθέματα αυτά και για
την κατάργηση του κανονισμού (ΕΚ) αριθ. 423/2004 (ΕΕ L 348 της 24.12.2008,σ.
20).
[4]               Κανονισμός (ΕΕ) αριθ. 39/2013 του
Συμβουλίου, της 21ης Ιανουαρίου 2013, σχετικά με τον
καθορισμό, για το 2013, των αλιευτικών δυνατοτήτων που διατίθενται σε σκάφη ΕΕ,
για ορισμένα αποθέματα ιχθύων και ομάδες αποθεμάτων ιχθύων που δεν αποτελούν
αντικείμενο διεθνών διαπραγματεύσεων ή συμφωνιών (ΕΕ L 23 της 25.1.2013, σ. 1).
[5]               Κανονισμός (ΕΕ) αριθ. 40/2013 του Συμβουλίου, της 21ης Ιανουαρίου 2013, σχετικά με τον
καθορισμό, για το 2013, των αλιευτικών δυνατοτήτων που διατίθενται στα ύδατα
ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα
αποθέματα ιχθύων ή ομάδες αποθεμάτων ιχθύων που αποτελούν αντικείμενο διεθνών
διαπραγματεύσεων ή συμφωνιών (ΕΕ L 23 της 25.1.2013, σ. 54).
[6]           
[7]               Συμφωνία αλιείας μεταξύ της Ευρωπαϊκής Οικονομικής
Κοινότητας και του Βασιλείου της Νορβηγίας (ΕΕ L 226 της 29.8.1980, σ. 48).
[8]               Κανονισμός (ΕΕ) αριθ. 297/2013 του Συμβουλίου, της
27ης Μαρτίου 2013, για την τροποποίηση των κανονισμών (ΕΕ) αριθ. 44/2012,
(ΕΕ) αριθ. 39/2013 και (ΕΕ) αριθ. 40/2013 όσον αφορά ορισμένες
αλιευτικές δυνατότητες (ΕΕ L 90 της 28.3.2013, σ. 10).